REGULAMENTUL (CE) NR. 1265/2008 AL COMISIEI
din 16 decembrie 2008
de modificare a Regulamentului (CEE) nr. 1859/82 privind selectarea exploatațiilor cu evidență contabilă proprie în vederea determinării veniturilor exploatațiilor agricole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul 79/65/CEE al Consiliului din 15 iunie 1965 de creare a unei rețele de colectare de date contabile agricole privind veniturile și activitatea economică a exploatațiilor agricole în Comunitatea Economică Europeană (1), în special articolul 4 alineatul (4),
întrucât:
(1)
Articolul 2 din Regulamentul (CEE) nr. 1859/82 al Comisiei (2) stabilește, pentru fiecare stat membru, pragul dimensiunii economice a exploatațiilor cu evidență contabilă proprie care intră în câmpul de observație al rețelei de date contabile agricole.
(2)
În cazul Spaniei, schimbări structurale au condus la o diminuare a numărului de exploatații mai mici și a contribuției acestora la producția agricolă totală. Exploatațiile cu o dimensiune economică mai mică de 4 UDE (435 307 exploatații) reprezintă numai 4,04 % din marja brută standard totală. Partea cea mai reprezentativă din activitatea agricolă poate, așadar, să fie acoperită prin stabilirea unui prag care exclude exploatațiile mai mici. În consecință, pragul de 2 UDE ar trebui ridicat la 4 UDE.
(3)
Prin urmare, Regulamentul (CEE) nr. 1859/82 ar trebui modificat în consecință.
(4)
Măsurile prevăzute de prezentul regulament sunt conforme cu avizul Comitetului comunitar pentru rețeaua de date contabile agricole,
ADOPTĂ PREZENTUL REGULAMENT:
Articolul 1
Articolul 2 din Regulamentul (CEE) nr. 1859/82 se înlocuiește cu următorul text:
„Articolul 2
Pentru exercițiul contabil 2008 (o perioadă de 12 luni consecutive care începe între 1 ianuarie 2008 și 1 iulie 2008) și pentru exercițiile contabile următoare, pragul dimensiunii economice menționat la articolul 4 din Regulamentul 79/65/CEE, exprimat în UDE, se stabilește după cum urmează:
-
Belgia: 16 UDE
-
Bulgaria: 1 UDE
-
Republica Cehă: 4 UDE
-
Danemarca: 8 UDE
-
Germania: 16 UDE
-
Estonia: 2 UDE
-
Irlanda: 2 UDE
-
Grecia: 2 UDE
-
Spania: 4 UDE
-
Franța: 8 UDE
-
Italia: 4 UDE
-
Cipru: 2 UDE
-
Letonia: 2 UDE
-
Lituania: 2 UDE
-
Luxemburg: 8 UDE
-
Ungaria: 2 UDE
-
Malta: 8 UDE
-
Țările de Jos: 16 UDE
-
Austria: 8 UDE
-
Polonia: 2 UDE
-
Portugalia: 2 UDE
-
România: 1 UDE
-
Slovenia: 2 UDE
-
Slovacia: 8 UDE
-
Finlanda: 8 UDE
-
Suedia: 8 UDE
-
Regatul Unit (cu excepția Irlandei de Nord): 16 UDE
-
Regatul Unit (numai Irlanda de Nord): 8 UDE.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică începând cu exercițiul contabil 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 decembrie 2008.